Hevur tú stóran áhuga fyri KT og leitar eftir nýggjum avbjóðingum? So er hetta starvið til tín! Tú verður partur av eini fyritøku, ið hevur heimsins longstu virðisketu í laksavinnuni. Vit framleiða matvørur úr føroyskum laksi-tann sunnasti og besti, ið marknaðurin hevur at bjóða. Arbeiðsøki Sum KT-tøkningur ert tú partur av dagliga arbeiðinum á KT-deildini. Tað starvast 6 fólk á KT-deildini og arbeiðsuppgávurnar eru sera fjølbroyttar. KT er í dag partur av framleiðsluskipanum, fíggjarstýringsskipanum, sporførisskipanum, samskiftisskipanum, scadaskipanum, alarmskipanum, aliskipanum og øðrum skipanum. Uppgávan hjá KT-deildini er at menna og viðlíkahalda hesar skipanir. Arbeiðið kann vera á øllum økjum í samtakinum, men seliga á alibrúkum og á høvuðsskrivstovuni á Glyvrum. Uppgávurnar eru m. a.: Support til deildir og starvsfólk í samtakinum Íverksetan, viðlíkahald og menning av Microsoft skipanum, kjarnuneti, infrakervi og tráðleysari samskiftistøkni í Bakkafrost samtakinum Samskipan, íverksetan og viðlíkahald av skipanum tilknýttar alibrúkum Luttakan í verkætlanum KT-tøkningurin vísir til KT-leiðaran. Tín vangamynd Vit søkja ein royndan persón við viðkomandi útbúgving og royndum. Tað kann vera útbúgving innan KT við góðum førleikum til praktiskt arbeiði, installeringar og el. Talan kann eisini vera um útbúgving innan el við royndum og førleikum innan KT. Tað er ein fyrimunir, at tú hevur kunnleika til fylgjandi tøkni: Microsoft skipanir, t. d. sertifisering sum MCSE ella MCSA Cisco skipanir, t. d. sertifisering sum CCNA ella CCNP Tráðleysar samskiftisskipanir El og stýringar (PLC) Forritan Vit vænta, at tú hevur koyrikort og dugir væl at orða teg á føroyskum, donskum og enskum, bæði í skrift og talu. Sum persónur ert tú væl skipað/ur og virkisfús/ur. Tú hevur góð samstarvsevnir og megnar bæði at arbeiða sjálvstøðugt og í toymum. Tú ert ábyrgdarfull/ur og hevur ein positivan hugburð til uppgávurnar. Eisini leggur tú stóran dent á gott samskifti innanhýsis og uttanhýsis. Tað er týdningarmikið, at tú kennir teg aftur í virðisgrundarlagnum hjá Bakkafrost, sum er at vera ábyrgdarfull, vísa virðing og vera íðin, effektiv og framsøkin. Vit bjóða Vit bjóða eitt fjølbroytt og áhugavert starv við stórum fakligum og persónligum avbjóðingum í eini dynamiskari fyritøku í menning. Vit leggja dent á at hava eitt gott arbeiðsumhvørvi, og kunnu bjóða tær góðar starvsfólkatryggingar. Løn og setanartreytir Løn og setanartreytir eru sambært avtalu. Starvið verður sett sum skjótast. Meira at vita Vilt tú vita meira um starvið, ert tú vælkomin til at seta teg í samband við Kristian Eli Zachariasen, KT-leiðara, á tel. 23 50 70 ella við t-brævi til kez @ bakkafrost. com. Umsókn Umsóknarfreistin er 20. oktobur 2019. Allar umsóknir verða viðgjørdar í trúnaði. Kryvjivirkini eru á Glyvrum og í Vági, meðan liðugvøruframleiðslan (VAP) er á Glyvrum. Alivirksemið hjá samtakinum er í Norðoyggjum, Eysturoy, Streymoy, Sandoy og Suðuroy. Høvuðsskrivstova felagsins er á Glyvrum.